CELEX: 62011CN0546
Language: et
Date: 2011-10-26 00:00:00
Title: Kohtuasi C-546/11: Eelotsusetaotlus, mille on esitanud Højesteret (Taani) 26. oktoobril 2011 — Dansk Jurist- og Økonomforbund, kes esindab Erik Toftgaard’i versus Indenrigs- og Sundhedsministeriet

14.1.2012   
            
            
               ET
            
            
               Euroopa Liidu Teataja
            
            
               C 13/6
            
         Eelotsusetaotlus, mille on esitanud Højesteret (Taani) 26. oktoobril 2011 — Dansk Jurist- og Økonomforbund, kes esindab Erik Toftgaard’i versus Indenrigs- og Sundhedsministeriet
   (Kohtuasi C-546/11)
   2012/C 13/12
   Kohtumenetluse keel: taani
   
      Eelotsusetaotluse esitanud kohus
   
   Højesteret
   
      Põhikohtuasja pooled
   
   
      Apellant: Dansk Jurist- og Økonomforbund, kes esindab Erik Toftgaard’i
   
      Vastustaja apellatsioonimenetluses: Indenrigs- og Sundhedsministeriet (Taani Sise- ja Tervishoiuministeerium)
   
      Eelotsuse küsimused
   
   
               1.
            
            
               Kas tööhõivedirektiivi artikli 6 lõiget 2 tuleb tõlgendada nii, et liikmesriigid võivad ette näha ainult selle, et vanusepiiride kehtestamist kutsealaste sotsiaalkindlustuskavade alusel pensioni- või invaliidsushüvitiste saamiseks ei peeta vanuseliseks diskrimineerimiseks, tingimusel et need sotsiaalkindlustuskavad on seotud pensioni- või invaliidsushüvitistega?
            
         
               2.
            
            
               Kas artikli 6 lõiget 2 tuleb tõlgendada nii, et vanusepiiride kehtestamise võimalus puudutab ainult juurdepääsu nende kavade kohastele hüvitistele või tuleb kõnealust sätet tõlgendada nii, et vanusepiiride kehtestamise võimalus puudutab ka kava alusel hüvitiste saamise õigust?
            
         
               3.
            
            
               Kui vastus 1. küsimusele on eitav:
               Kas artikli 6 lõikes 2 kasutatud väljend „kutsealased sotsiaalkindlustuskavad” hõlmab sellist süsteemi nagu „rådighedsløn” (koondamistasu), nagu on sätestatud Taani Tjenestemandslov’i (avaliku teenistuse seadus) § 32 lõikes 1, mille kohaselt saab avalik teenistuja juhul, kui ta koondatakse, erikaitsena säilitada kolme aasta jooksul oma kehtiva töötasu ja see aeg arvestatakse tema pensioniõigusliku staaži hulka, tingimusel et ta on valmis asuma tööle mõnel teisel sobival ametikohal?
            
         
               4.
            
            
               Kas tööhõivedirektiivi artikli 6 lõiget 1 tuleb tõlgendada nii, et sellega ei ole vastuolus selline siseriiklik õigusnorm nagu Tjenestemandslovi § 32 lõike 4 punkt 2, mille kohaselt ei maksta koondamisel koondamistasu avalikele teenistujatele, kes on jõudnud riikliku vanaduspensioni saamise ikka?